DA
17.1.2022
Den Europæiske Unions Tidende
C 24/29
Rettens dom af 17. november 2021 — KV mod Kommissionen (Sag T-430/20) (1) (Personalesag – tjenestemænd – ansættelse – almindelig udvælgelsesprøve EPSO/AD/371/19 – udvælgelseskomitéens afgørelse om ikke at give sagsøgeren adgang til den næste fase af udvælgelsesprøven – adgangskriterium knyttet til erhvervserfaring – meddelelsen om udvælgelsesprøves overensstemmelse med det af udvælgelseskomitéen anvendte kriterium) (2022/C 24/36) Processprog: italiensk Parter Sagsøger: KV (ved advokat M. Velardo) Sagsøgt: Europa-Kommissionen (ved G. Gattinara, T. Lilamand og I. Melo Sampaio, som befuldmægtigede)
Sagens genstand Søgsmål støttet på artikel 270 TEUF med påstand om annullation af dels udvælgelseskomitéens afgørelse af 19. september 2019 om afslag på anmodningen om revurdering af udelukkelsen af sagsøgeren fra den næste fase af almindelig udvælgelsesprøve EPSO/AD/371/19, dels ansættelsesmyndighedens afgørelse af 31. marts 2020 om afslag på sagsøgerens klage over den nævnte afgørelse.
Konklusion 1) Udvælgelseskomitéens afgørelse af 19. september 2019 om afslag på anmodningen om revurdering af udelukkelsen af KV fra udvælgelsesprøve EPSO/AD/371/19 annulleres.
2) Europa-Kommissionen betaler sagsomkostningerne.
(1)
EUT C 279 af 24.8.2020.
Rettens dom af 24. november 2021 — Włodarczyk mod EUIPO — Ave Investment (dziandruk) (Sag T-434/20) (1) [EU-varemærke – ugyldighedssag – EU-figurmærke dziandruk – absolut ugyldighedsgrund – ingen ond tro – artikel 52, stk.
1, litra b), i forordning (EF) nr.
207/2009 [nu artikel 59, stk.
1, litra b), i forordning (EU) 2017/1001]] (2022/C 24/37) Processprog: engelsk Parter Sagsøger: Piotr Włodarczyk (Pabianice, Polen) (ved advokaterne M. Bohaczewski og A. Zalewska) Sagsøgt: Den Europæiske Unions Kontor for Intellektuel Ejendomsret (EUIPO) (ved D. Walicka og V. Ruzek, som befuldmægtigede) Den anden part i sagen for appelkammeret ved EUIPO og intervenient ved Retten: Ave Investment sp. z o.o.
(Pabianice) (ved advokat K. Błach Morysińska)
Sagens genstand Søgsmål anlagt til prøvelse af afgørelse truffet den 8. maj 2020 af Fjerde Appelkammer ved EUIPO (sag R 2192/2019-4) vedrørende en ugyldighedssag mellem Piotr Włodarczyk og Ave Investment.